**2021-2025 жылдарға арналған «Жасыл Қазақстан»**

**ұлттық жобаны бекіту туралы**

Қазақстан Республикасының Үкіметі **ҚАУЛЫ ЕТЕДІ:**

1. Қоса беріліп отырған 2021-2025 жылдарға арналған «Жасыл Қазақстан» ұлттық жоба бекітілсін (бұдан әрі – Ұлттық жоба).

2. Ұлттық жобаны орындауға жауапты орталық мемлекеттік және жергілікті атқарушы органдар:

1) Ұлттық жобаны іске асыруды қамтамасыз етсін;

2) жылына екі рет, есепті жылдан кейінгі жылдың 10 қаңтарынан және 10 шілдесінен кешіктірмей 2021-2025 жылдарға арналған «Жасыл Қазақстан» ұлттық жобаның орындалу барысы туралы ақпаратты Қазақстан Республикасының Экология, геология және табиғи ресурстар министрлігіне (бұдан әрі - Министрлік) берсін.

3. Министрлік жыл сайын есепті жылдан кейінгі жылдың 25 қаңтарына Қазақстан Республикасы Президентінің Әкімшілігіне Ұлттық жобаның орындалу барысы туралы ақпарат ұсынсын.

4. Осы қаулының орындалуын бақылау Қазақстан Республикасының Экология, геология және табиғи ресурстар министріне жүктелсін.

5. Осы қаулы қол қойылған күнінен бастап қолданысқа енгізіледі.

**Қазақстан Республикасының**

 **Премьер-Министрі А. Мамин**